Source: http://www.staremesto.sk/sk/news/view/oznam-o-zacati-obstaravania-uzemnoplanovacej-dokumentacie
Timestamp: 2018-06-17 22:03:46+00:00

Document:
V súlade s § 19b ods. a) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov Mestská časť Bratislava – Staré Mesto ako orgán územného plánovania podľa § 7a ods. 2 písm. b) zákona č. 377/1990 Zb. o hlavnom meste SR Bratislave a ako obstarávateľ územnoplánovacej dokumentácie zóny v rámci procesu prípravných prác oznamuje začatie obstarávania územnoplánovacej dokumentácie:
Územný plán zóny Brnianska-Patrónka, Bratislava
Obstarávanie územného plánu je zabezpečené podľa § 2a stavebného zákona prostredníctvom odborne spôsobilej osoby na obstarávanie územnoplánovacích podkladov a územnoplánovacej dokumentácie: Ing. arch. Kataríny Kantorovej (reg. č. 274, vydaného MDVRR SR), zamestnankyne referátu územného plánu a rozvoja Miestneho úradu mestskej časti Bratislava-Staré Mesto.
Obstaranie Územného plánu zóny Brnianska-Patrónka, Bratislava v Mestskej časti Bratislava-Staré Mesto je v súlade s § 17 stavebného zákona, v zmysle ktorého sú orgány územného plánovania povinné obstarať územnoplánovaciu dokumentáciu v súlade s potrebami územného rozvoja a starostlivosti o životné prostredie v primeranom a hospodárnom rozsahu.
Zámerom Mestskej časti Bratislava-Staré Mesto je získanie záväzného dokumentu na zonálnej úrovni, ktorý spodrobní platný územný plán mesta v rozsahu a obsahu zodpovedajúcom § 12, § 13 a §23 stavebného zákona a ustanovení § 7, § 8 ods. 4 a § 13 vyhlášky MŽP SR č. 55/2001 Z. z. o územnoplánovacích podkladoch a územnoplánovacej dokumentácií.
Riešené územie Územného plánu zóny Brnianska-Patrónka, Bratislava v Mestskej časti Bratislava-Staré Mesto o celkovej výmere cca 59 ha je vymedzené:
z juhovýchodu Hroboňova ul.,
z juhozápadu ul. Lovinského, Pri Habanskom mlyne a Lamačská cesta,
zo severozápadu Mlynskou dolinou a Cestou na Červený most,
zo severovýchodu – hranica k.ú Staré Mesto.
Cieľom zahájených prípravných prác je sústrediť využiteľné územnoplánovacie podklady a ostatné relevatné podklady v riešenom území s určením ich záväznosti a vyhodnotením možnosti ich využitia. Dotknuté orgány štátnej správy, samosprávy, právnické a fyzické osoby, ktoré sa podieľaju na využití územia, ako aj verejnosť má v tejto fáze možnosť zapojiť sa do procesu prípravy obstarávania predmetného územného plánu zóny, poskytnúť relevantné podklady a formulovať svoje požiadavky, podnety, postrehy a odporúčania, ktoré by bolo možné využiť pri jeho obstarávaní.
Tieto podklady a podnety je možné podať v termíne do 30.10.2017 písomnou formou do podateľne Miestneho úradu Mestskej časti Bratislava-Staré Mesto alebo poštou na adresu: Miestny úrad Bratislava–Staré Mesto, Referát územného plánu a rozvoja, Vajanského nábrežie 3, 814 21 Bratislava, prípadne na mailovú adresu: anton.gabor@staremesto.sk.

References: § 19
 § 7
 § 2
 § 17
 § 12
 § 13
 §23
 § 7
 § 8
 § 13